член 23, параграф 3 от основния регламент се обхващат и други практики за заобикаляне, които не са изрично изброени в този член, като например операции по комплектуване. Трето, както е разяснено в съображение 105, от правна гледна точка може да се предположи прехвърляне на субсидии между свързани лица, особено когато свързаното дружество надолу по веригата е комплектувало и изнасяло крайния продукт за Съюза. Освен това прехвърлянето към свързани дружества може да стане по много начини (например чрез начисляване на определени такси за управление) и не е непременно ограничено до равнището на цените на материалите за влагане, начислявани на клиентите. Във всеки случай сравнението на цените на ровинга и преждите от стъклени влакна, въз основа на отговорите на въпросника, показва, че PGTEX China е начислявало по-ниски цени на PGTEX Morocco SARL, отколкото на други клиенти през разследвания период.
 3. МЕРКИ
 (109)
 Въз основа на горните констатации Комисията стигна до заключението, че окончателните изравнителни мерки, наложени върху вноса на ТСВ с произход от КНР, се заобикалят чрез вноса на продукта, предмет на разследването, изпращан от Мароко от PGTEX Morocco SARL. Като се има предвид, че отчетените експортни продажби на PGTEX Morocco SARL са по-високи от общия внос в Съюза от Мароко и че нито едно друго дружество в Мароко не е поискало освобождаване, Комисията сметна, че на PGTEX се дължи целият износ на ТСВ от Мароко за Съюза. Поради това тя стигна до заключението, че констатациите относно практиките за заобикаляне, установени по отношение на PGTEX Morocco SARL, следва да бъдат разширени до цялата държава.
 (110)
 Не бяха открити доказателства за заобикаляне на мерките по отношение на ТСВ с участието на Египет. Както беше споменато по-рано, PGTEX Morocco SARL е закупувал целия си ровинг от стъклени влакна от Китай и съответно не е купувал никакво количество от Египет. Що се отнася до предполагаемото заобикаляне по отношение на ТСВ с произход от Египет разследването се прекратява.
 (111)
 Поради това в съответствие с член 23, параграф 1 от основния регламент действащите антисубсидийни мерки върху вноса на ТСВ с произход от Китай следва да бъдат разширени и по отношение на вноса на продукта, предмет на разследването.
 (112)
 В съответствие с член 23, параграф 2 от основния регламент мярката, чийто обхват трябва да бъде разширен, следва да бъде мярката, установена в член 1, параграф 2 от Регламент за изпълнение (ЕС) 2020/776 на Комисията за „всички други дружества“, която е окончателно изравнително мито в размер на 30,7 %, приложимо към нетната цена франко границата на Съюза преди обмитяване.
 (113)
 В съответствие с член 23, параграф 3 и член 24, параграф 5 от основния регламент, в които се предвижда мерките с разширен обхват да се прилагат спрямо вноса на територията на Съюза при регистрационен режим, въведен с регламента за започване на разследване, следва да се събират мита върху този регистриран внос на продукта, предмет на разследването.
 4. ИСКАНЕ ЗА ОСВОБОЖДАВАНЕ
 (114)
 PGTEX Morocco SARL е единственото мароканско дружество, което поиска освобождаване от възможните мерки с разширен обхват в съответствие с член 23, параграф 6 от основния регламент.
 (115)
 Както